छह हफ़्तों तक अपनी कान की बाली न निकालें। उसके बाद आप चाहें तो उसे बदल सकते हैं, पर तुरंत दूसरी बाली डालें। छह महीने या एक साल बाद छेद पक्का हो जाता है और उसे बाली के बिना छोड़ सकते हैं। कान को गर्म, नमक के पानी में धोएं। सामान्य नमक की जगह सी सॉल्ट या एप्सोम सॉल्ट इस्तेमाल करें। नमक छेद को साफ करके संक्रमण से बचाता है। पूरी तरह से स्वस्थ हो जाने तक (करीब 6 हफ़्तों तक) छेद को धोएं। कान छेदने के बाद रबिंग ऐल्कोहोल न इस्तेमाल करें।  कान साफ करने का एक और आसान तरीका है। अपने कान के बराबर के  एक प्याले में गर्म, नमक का पानी लें। उसके नीचे एक तौलिया बिछाएं (ताकि पानी नीचे न गिरे) । फिर आप सोफे पर लेटकर उसमें अपना कान रखें। 5 मिनट के लिए ऐसा करने के बाद आपके कान को एकदम आराम आ जायेगा ! "1 प्याला / 250ml" नापने का प्याला इस काम के लिए अच्छा है। आप थोड़ी सी रुई को गर्म, नमक के पानी में भिगोकर छेद को, और उसके चारोंओर पोंछ सकते हैं। इसके अतिरिक्त नये छेद करे हुए कानों के लिए खास एंटीसेप्टिक सल्यूशन्स भी मिलती हैं। आप उन्हें ब्यूटी सप्लाई स्टोर्स में खरीद सकते हैं। दिन में एक बार इसमें रुई को भिगोकर छेद और उसके चारोंओर रब कर सकते हैं । कान की बाली का स्टड का हिस्सा (आपके कान के सामने का हिस्सा) पकड़कर घुमाएँ ताकि वह छेद में घूमे। इससे आपका छेद खुल जायेगा और बाली पर एकदम कसकर नहीं रहेगा। यह छह हफ़्तों के बाद करें। पहले वाली बालियों को निकालकर छेद साफ करें और तुरंत नयी बालियाँ डालें। आपकी बालियाँ 100% सर्जिकल स्टील, टाइटेनियम, या नाइओबियम की हों तो अच्छा है। सस्ती किस्म की बालियों की तुलना में इनसे कम संदूषण होने की सम्भावना है।
اتركي القرط لستة أسابيع. اغسلي الثقب يوميًا. لفي الأقراط عند تنظيفها. أزيلي أقراط الثَقب وضعي أقراط جديدة.